2021 — 2025-yillarda fuqarolik jamiyatini rivojlantirish konsepsiyasini tasdiqlash toʻgʻrisida
(decree, 2023-10-31)

Soʻnggi yillarda nodavlat notijorat tashkilotlari va fuqarolik jamiyatining boshqa institutlarini qoʻllab-quvvatlash, davlat organlari va ular oʻrtasida ijtimoiy sheriklikni kuchaytirish, taʼsirchan jamoatchilik nazoratini amalga oshirish, shuningdek, ushbu sohani tartibga soluvchi huquqiy bazani takomillashtirish borasida izchil ishlar olib borildi. Xususan, oxirgi toʻrt yilda nodavlat notijorat tashkilotlari va fuqarolik jamiyati boshqa institutlarining 1 270 dan ortiq loyihalarini qoʻllab-quvvatlash maqsadida Davlat budjetidan 117 milliard soʻm miqdordagi mablagʻlar ajratildi. Amalga oshirilgan chora-tadbirlar natijasida nodavlat notijorat tashkilotlarining huquqiy kafolatlarini taʼminlaydigan, zamonaviy demokratik talablarga va xalqaro standartlarga javob beradigan normativ-huquqiy baza yanada takomillashtirildi. Buning natijasida 20 ga yaqin qonun, Oʻzbekiston Respublikasi Prezidentining hujjatlari va Hukumatning qarorlari qabul qilindi. Nodavlat notijorat tashkilotlari manfaatlarini ifoda etish, davlat bilan ular oʻrtasidagi koʻprik vazifasini bajarishga qaratilgan Oʻzbekiston Respublikasi Prezidenti huzuridagi Jamoatchilik palatasi tashkil qilindi, shuningdek, aholi bilan ochiq muloqot olib borishning yangi samarali vositalarini joriy etish maqsadida davlat organlari huzurida jamoatchilik kengashlari faoliyati yoʻlga qoʻyildi. Mamlakatimizda erkin fuqarolik jamiyatini shakllantirish va rivojlantirish, inson huquqlarini, qonuniy manfaatlarini, demokratik qadriyatlarni himoya qilish, aholining siyosiy madaniyati va huquqiy ongini oshirishga munosib hissa qoʻshgan nodavlat notijorat tashkilotlari vakillarini ragʻbatlantirish maqsadida “Fuqarolik jamiyatini rivojlantirishga qoʻshgan hissasi uchun” koʻkrak nishoni taʼsis etildi hamda sohaning 126 nafar faollari ushbu yuksak mukofot bilan taqdirlandi. Koʻrilayotgan choralar natijasida soʻnggi toʻrt yilda fuqarolik jamiyatining eng asosiy instituti hisoblanadigan nodavlat notijorat tashkilotlari soni 20,7 foizga oshdi, shu jumladan 187 ta yirik respublika nodavlat notijorat tashkilotlari oʻz faoliyatini boshladi. Shu bilan birga, ushbu ishlarni sifat jihatidan yangi bosqichga koʻtarish hamda mamlakatimizda fuqarolik jamiyatini rivojlantirishning yaqin va oʻrta muddatli istiqbollarini belgilab olish zarur. Fuqarolik jamiyatini rivojlantirishning tashkiliy-huquqiy asoslarini yanada takomillashtirish, nodavlat notijorat tashkilotlarining roli va ahamiyatini, ijtimoiy faolligi va faoliyatining samaradorligini oshirish, shuningdek, 2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasini “Ilm, maʼrifat va raqamli iqtisodiyotni rivojlantirish yili” va “Yoshlarni qoʻllab-quvvatlash va aholi salomatligini mustahkamlash yili”da amalga oshirishga oid davlat dasturlari ijrosini taʼminlash maqsadida: 1. 2021 — 2025-yillarda fuqarolik jamiyatini rivojlantirish konsepsiyasi (keyingi oʻrinlarda — Konsepsiya) 1-ilovaga muvofiq tasdiqlansin. 2. Quyidagilar Konsepsiyaning ustuvor yoʻnalishlari etib belgilansin: fuqarolik jamiyatini rivojlantirishning huquqiy asoslarini izchil takomillashtirish; fuqarolik jamiyati institutlariga koʻmak berish hamda ularni davlat tomonidan qoʻllab-quvvatlash mexanizmini yanada takomillashtirish; davlat va jamiyat boshqaruvida fuqarolik jamiyati institutlarining faol ishtirok etishi uchun zarur shart-sharoitlar yaratish; davlat ijtimoiy loyihalarini amalga oshirishda fuqarolik jamiyati institutlarining ishtirokini yanada kengaytirish; fuqarolik jamiyati institutlari faoliyatining ochiqligini taʼminlash. 3. Quyidagilar: 2021 — 2025-yillarda fuqarolik jamiyatini rivojlantirish konsepsiyasini 2021-yilda amalga oshirish “Yoʻl xaritasi” (keyingi oʻrinlarda — “Yoʻl xaritasi”) 2-ilovaga muvofiq; 2021 — 2025-yillarda fuqarolik jamiyatini rivojlantirishning maqsadli koʻrsatkichlari (keyingi oʻrinlarda — Maqsadli koʻrsatkichlar) 3-ilovaga muvofiq tasdiqlansin. 4. Belgilansinki: a) Konsepsiya har ikki yilda Vazirlar Mahkamasi qarori bilan alohida tasdiqlanadigan “Yoʻl xaritasi” orqali bosqichma-bosqich amalga oshirib boriladi; b) Maqsadli koʻrsatkichlar quyidagilarni nazarda tutadi: nodavlat notijorat tashkilotlari va fuqarolik jamiyatining boshqa institutlarini davlat tomonidan subsidiyalar, grantlar va ijtimoiy buyurtmalar shakllarida qoʻllab-quvvatlash hajmini 2021-yilda kamida 1,2 baravarga, 2025-yilda 1,8 baravarga oshirish; Qoraqalpogʻiston Respublikasi Joʻqorgʻi Kengesi, xalq deputatlari viloyatlar va Toshkent shahar Kengashlari huzuridagi nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondlariga 2021-yilda 16 milliard soʻm, 2025-yilda 70 milliard soʻm mablagʻlar ajratish; Oʻzbekiston nodavlat notijorat tashkilotlari milliy assotsiatsiyasi aʼzolari sonini jami faoliyat koʻrsatayotgan nodavlat notijorat tashkilotlari soniga nisbatan 2021-yilda 10 foizga, 2025-yilda 30 foizga yetkazish; har bir davlat organi huzuridagi jamoatchilik kengashlari faoliyatida fuqarolar tashabbusi bilan tashkil etilgan nodavlat notijorat tashkilotlari vakillarining sonini (jami jamoatchilik kengashlari tarkiblariga kiritilgan nodavlat notijorat tashkilotlari vakillarining soniga nisbatan) 2021-yilda 5 foizga, 2025-yilda 25 foizga yetkazish; nodavlat notijorat tashkilotlari tomonidan yuqori turuvchi tashkilotlarga qonunchilikni takomillashtirish yuzasidan kiritilgan takliflarning umumiy sonini 2021-yilda 1 000 taga, 2025-yilda 5 000 taga yetkazilishini taʼminlash; mamlakatimizda eʼlon qilinadigan yilga oid davlat dasturida ishtirok etayotgan nodavlat notijorat tashkilotlari sonini 2021-yilda 30 taga, 2025-yildagi davlat dasturida — 50 taga yetkazish; amaldagi jarayonlarni soddalashtirish va profilaktik chora-tadbirlarni kuchaytirish orqali nodavlat notijorat tashkilotlari tomonidan sodir qilinayotgan huquqbuzarliklarni (jami 2020-yilda sodir qilingan huquqbuzarliklar soniga nisbatan) 2021-yilda 3,8 foizga, 2025-yilda 19,2 foizga kamaytirish; 2021-yilda 50 ta, 2025-yilda 250 ta nodavlat notijorat tashkilotlari rahbarlarini Davlat boshqaruvi akademiyasida qayta tayyorlash va ularning malakasini oshirish. 5. Shunday tartib oʻrnatilsinki, unga koʻra 2021-yil 1-apreldan boshlab: Nodavlat notijorat tashkilotlari faoliyatining ochiqlik indeksi joriy qilinadi va unga koʻra har yil yakunlari boʻyicha nodavlat notijorat tashkilotlari tomonidan amalga oshirilgan ishlar, ijtimoiy sheriklik darajasi, ajratilgan subsidiya, grant va ijtimoiy buyurtmalar natijadorligi va boshqa muhim faoliyat koʻrsatkichlariga asosan ularning reytingi tuziladi; Nodavlat notijorat tashkilotlari faoliyatining ochiqlik indeksi Oʻzbekiston Respublikasi Prezidenti huzuridagi Jamoatchilik palatasi (keyingi oʻrinlarda — Jamoatchilik palatasi), Oʻzbekiston nodavlat notijorat tashkilotlari milliy assotsiatsiyasi va Adliya vazirligi tomonidan belgilangan tartibda shakllantiriladi va indeks natijalari ularning rasmiy veb-saytlarida eʼlon qilinadi; Nodavlat notijorat tashkilotlari faoliyatining ochiqlik indeksini ishlab chiqish va toʻliq amaliyotga joriy qilish adliya organlariga yuklatiladi. Adliya vazirligi (M. Ikramov) Jamoatchilik palatasi va Oʻzbekiston nodavlat notijorat tashkilotlari milliy assotsiatsiyasi (N. Alimov) bilan birgalikda ikki oy muddatda Nodavlat notijorat tashkilotlari faoliyatining ochiqlik indeksini shakllantirish tartibini ishlab chiqsin va tasdiqlasin. 6. Nodavlat notijorat tashkilotlarining Oliy Majlis Qonunchilik palatasi va uning qoʻmitalari (komissiyalar) majlislarida ishtirok etuvchi doimiy vakili instituti (keyingi oʻrinlarda — doimiy vakil) joriy etilsin. Doimiy vakilning asosiy vazifalari etib qonun loyihalari va quyi palataning vakolatlariga kiradigan masalalar boʻyicha muhokamalar va yigʻilishlarda ijtimoiy sheriklik, taʼsirchan jamoatchilik nazorati mexanizmlarini joriy qilish va ularni amaliyotga toʻgʻri qoʻllash, nodavlat notijorat tashkilotlarining huquq va manfaatlarini ifoda qilish belgilansin. Belgilansinki, doimiy vakil fuqarolik jamiyati rivojiga hissa qoʻshgan, fuqarolarning huquq va erkinliklarini himoya qilishda faollik koʻrsatgan, el-yurt izzat-hurmatiga sazovor boʻlgan nodavlat notijorat tashkilotlari xodimlari orasidan Jamoatchilik palatasi tomonidan lavozimga tayinlanadi va lavozimidan ozod qilinadi. 7. Belgilansinki: davlat organlari huzuridagi jamoatchilik kengashlari (keyingi oʻrinlarda — jamoatchilik kengashlari) tarkibining kamida 50 foizini nodavlat notijorat tashkilotlari vakillari tashkil etadi; jamoatchilik kengashlarining tarkibi Jamoatchilik palatasi bilan kelishilgandan soʻng davlat organi rahbarining qarori bilan har 2 yilda tasdiqlanadi; jamoatchilik kengashlarining umumiy aʼzolari soni 15 nafardan kam boʻlmasligi zarur; davlat organlarining jamoatchilik bilan aloqalar boʻlimi (yoki axborot xizmati) jamoatchilik kengashlarining ishchi organi hisoblanadi, ular faoliyatini tashkiliy-uslubiy va axborot jihatdan taʼminlaydi. 8. Homiylik mablagʻlarini markazlashtirilgan holda toʻplash va tarqatish, ularning maqsadli hamda manzilli yoʻnaltirilishini monitoring qilish, ushbu jarayonlarni toʻliq avtomatlashtirish va oshkoraligini taʼminlash, shuningdek, xayriya etuvchi oʻz mablagʻining ishlatilishini kuzatib borish imkonini beruvchi “Shaffof xayriya” yagona interaktiv portali 2021-yil 1-maydan boshlab ishga tushirilsin. 9. Belgilansinki, “Shaffof xayriya” yagona interaktiv portalini ishlab chiqish va ishga tushirish bilan bogʻliq xarajatlar “Oʻzbekiston mehr-shafqat va salomatlik” jamoat fondi mablagʻlari hisobidan amalga oshiriladi. Raqamli texnologiyalar vazirining birinchi oʻrinbosari O.A. Pekos “Shaffof xayriya” yagona interaktiv portalini oʻz vaqtida ishga tushirish, “Ijtimoiy himoya yagona reyestri” axborot tizimi bilan integratsiyalash, zarur boʻlganda, qonunchilikni takomillashtirish boʻyicha takliflar ishlab chiqish va kiritish yuzasidan shaxsan masʼul ekanliklari belgilab qoʻyilsin. 10. 2021-yilda Qoraqalpogʻiston Respublikasi, Andijon, Qashqadaryo, Namangan, Surxondaryo, Toshkent, Fargʻona viloyatlari va Toshkent shahrida “Nodavlat notijorat tashkilotlari uylari” tashkil etilayotganligi maʼlumot uchun qabul qilinsin. Qoraqalpogʻiston Respublikasi Vazirlar Kengashi (Q. Sariyev), Andijon (Sh. Abduraxmonov), Qashqadaryo (Z. Mirzayev), Namangan (Sh. Abdurazakov), Surxondaryo (T. Bobolov), Toshkent (D. Xidoyatov), Fargʻona (X. Bozarov) viloyatlari va Toshkent shahar (J. Artikxodjayev) hokimliklari: “Nodavlat notijorat tashkilotlari uylari”ni foydalanishga topshirsin, shuningdek, ularni zarur ofis anjomlari, mebel, buyumlar, texnika va boshqa vositalar bilan taʼminlasin; mazkur binolarga yangi tashkil etilgan, shuningdek, ijtimoiy ahamiyatga ega boʻlgan sohalarda oʻz faoliyatini amalga oshirayotgan nodavlat notijorat tashkilotlarini tekin foydalanish huquqi asosida joylashtirsin. Qoraqalpogʻiston Respublikasi Vazirlar Kengashi raisi, viloyatlar va Toshkent shahar hokimlariga nodavlat notijorat tashkilotlari ehtiyojlaridan kelib chiqqan holda, boʻshab yotgan va samarali foydalanilmayotgan davlat mulki obyektlari negizida tuman (shahar)larda “Nodavlat notijorat tashkilotlari uylari”ni tashkil etish tavsiya qilinsin. 11. Maʼlumot uchun qabul qilinsinki, tegishli vazirlik, idora va tashkilotlar masʼul xodimlaridan iborat boʻlgan ishchi guruhlari barcha hududlarda boʻlib, nodavlat notijorat tashkilotlari faoliyatini yanada kuchaytirish, davlat organlari bilan birga qoʻshma loyihalarni amalga oshirish, sogʻliqni saqlash, madaniyat, sport, bandlik, ijtimoiy xizmatlar, ekologiya, qurilish, kadastr, transport, kommunal xoʻjaligi kabi sohalarda joylardagi dolzarb muammolarni hal etishga qaratilgan “Yoʻl xarita”lari ishlab chiqilgan. Bosh vazir oʻrinbosari B.A. Musayev Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda ikki hafta muddatda ushbu hududlarda 2021-yilda nodavlat notijorat tashkilotlari faoliyatini qoʻllab-quvvatlash, ular bilan joylardagi dolzarb muammolarning yechimini topish boʻyicha ijtimoiy sheriklikni rivojlantirishga qaratilgan “Yoʻl xarita”larini tasdiqlasin, shuningdek, ularning toʻliq va sifatli ijro etilishi yuzasidan doimiy monitoring oʻrnatsin. 12. Oliy Majlis palatalariga Jamoatchilik palatasi, Adliya vazirligi, Moliya vazirligi va boshqa manfaatdor vazirlik va idoralar bilan birgalikda ikki oy muddatda nodavlat notijorat tashkilotlari va fuqarolik jamiyatining boshqa institutlarini davlat tomonidan qoʻllab-quvvatlashning yagona vertikal tizimini joriy qilish tavsiya etilsin. Bunda, shu jumladan quyidagilar nazarda tutilsin: Oliy Majlis huzuridagi Nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondining tashkiliy-huquqiy shaklini oʻzgartirish; davlat subsidiyalari, grantlar va ijtimoiy buyurtmalar berish tartibini soddalashtirish; ajratilayotgan mablagʻlarni ustuvor ravishda taʼlim, sogʻliqni saqlash, madaniyat, sport, bandlik, ijtimoiy xizmatlar, ekologiya, qurilish, kadastr, transport, kommunal xoʻjaligi kabi sohalarda muammolarni hal etish uchun ijtimoiy buyurtmalarga yoʻnaltirish; mavjud muammolarni aniqlash, ularni chuqur tahlil qilish, yechimlari boʻyicha taklif ishlab chiqish, ijrosi ustidan jamoatchilik nazoratini taʼminlash. 13. Jamoatchilik palatasi: a) Adliya vazirligi va Yoshlar ishlari agentligi bilan birgalikda Jahon xayriya indeksi (The World Giving Index) boʻyicha Oʻzbekistonning dunyodagi yetakchi mamlakatlar qatoriga kirishini taʼminlasin; b) Adliya vazirligi va Korrupsiyaga qarshi kurashish agentligi bilan birgalikda uch oy muddatda: fuqarolik jamiyati institutlari tomonidan davlat organlariga borgan holda jamoatchilik nazoratini oʻtkazish amaliyotining tartibini ishlab chiqsin hamda joriy etsin; jamoatchilik nazorati toʻgʻrisidagi qonun hujjatlarini buzganlik uchun maʼmuriy javobgarlik belgilashni nazarda tutuvchi qonun loyihasini Vazirlar Mahkamasiga kiritsin. 14. Milliy axborot agentligi (A. Koʻchimov) Milliy teleradiokompaniya (A. Xadjayev), Xalqaro press-klub (Sh. Kudratxodjayev), Elektron ommaviy axborot vositalari milliy assotsiatsiyasi (F. Abduxalikov) bilan hamkorlikda ushbu Farmonning maqsad hamda vazifalarini keng yoritish boʻyicha chiqishlar va mavzuga oid koʻrsatuvlarni tashkil etsin. 15. Mazkur Farmonning ijrosini samarali tashkil etishga masʼul va shaxsiy javobgar etib Bosh vazir oʻrinbosari B.A. Musayev, adliya vaziri R.Q. Davletov, Qoraqalpogʻiston Respublikasi Vazirlar Kengashi raisi, viloyatlar va Toshkent shahar hokimlari belgilansin. Farmon ijrosini muhokama qilib borish, ijro uchun masʼul idoralar faoliyatini muvofiqlashtirish va nazorat qilish Oʻzbekiston Respublikasi Bosh vaziri A.N. Aripov va Oʻzbekiston Respublikasi Prezidentining maslahatchisi R.S. Qosimov zimmasiga yuklansin. Amalga oshirilayotgan chora-tadbirlar natijadorligi yuzasidan 2021-yil 1-iyul va 2022-yil 1-yanvargacha Oʻzbekiston Respublikasi Prezidentiga axborot berilsin. 2021 — 2025-yillarda fuqarolik jamiyatini rivojlantirish konsepsiyasining (keyingi oʻrinlarda — Konsepsiya) maqsadi mamlakatimizda erkin fuqarolik jamiyatini yanada rivojlantirish, inson huquqlari va qonuniy manfaatlarini, demokratik qadriyatlarni himoya qilish, aholining siyosiy madaniyati va huquqiy ongini oshirish, davlat organlari va nodavlat notijorat tashkilotlari oʻrtasida ijtimoiy sheriklik munosabatlarini hamda dolzarb masalalarni hal etishda hamkorligini kuchaytirish, respublikada barcha sohalarda amalga oshirilayotgan islohotlarda nodavlat notijorat tashkilotlarining tashabbuskorligi va faolligini oshirish hisoblanadi. Konsepsiya fuqarolik jamiyatini rivojlantirishning ustuvor yoʻnalishlari, vazifalari, oʻrta va uzoq muddatli istiqboldagi rivojlanish bosqichlarini belgilab beradi hamda sohaga oid maqsadli dasturlar va “Yoʻl xaritalari”ni ishlab chiqish uchun asos boʻladi. Bu borada quyidagi ishlar amalga oshirilishi lozim: 1) “fuqarolik jamiyati” va “fuqarolik jamiyati institutlari” tushunchalarining huquqiy asoslarini mustahkamlash hamda ularning tashkiliy-huquqiy shakllarini takomillashtirish; 2) fuqarolik jamiyati institutlarining ijtimoiy-iqtisodiy masalalarni hal qilish hamda jamiyat rivojlanishiga qoʻshgan hissasini inobatga olgan holda ularning faoliyatini baholash mezonlari va metodologiyasini ishlab chiqish; 3) ommaviy axborot vositalari, jurnalistlar va blogerlar faoliyatiga oid qonun hujjatlarini qayta koʻrib chiqish, ularni toʻgʻridan-toʻgʻri amal qiladigan qonun hujjatiga unifikatsiya qilish; 4) “Axborot olish kafolatlari va erkinligi toʻgʻrisida”gi, “Axborot erkinligi prinsiplari va kafolatlari toʻgʻrisida”gi, “Axborotlashtirish toʻgʻrisida”gi hamda “Davlat hokimiyati va boshqaruvi organlari faoliyatining ochiqligi toʻgʻrisida”gi qonunlar normalarini oʻzaro birlashtirgan holda sohadagi boʻshliqlarni bartaraf qilish va toʻgʻridan-toʻgʻri amal qiladigan qonun hujjatiga unifikatsiya qilish; 5) ommaviy axborot vositalarining faoliyati yoʻnalishlari bilan bogʻliq barcha davlat xizmatlarini elektron shaklga oʻtkazish; 6) nodavlat notijorat tashkilotlarining roʻyxatga oluvchi organ bilan bogʻliq barcha davlat xizmatlarini elektron shaklga oʻtkazish; 7) fuqarolik jamiyatini ilmiy-nazariy oʻrganuvchi, uning rivojlanishini doimiy tahlil qilib boruvchi tahliliy, ilmiy-oʻquv laboratoriyalarni (aql markazlarini) tashkil etish; 8) fuqarolik jamiyati rivojlanishi masalalari boʻyicha amaliy va fundamental tadqiqotlar oʻtkazish; 9) nodavlat notijorat tashkilotlari va fuqarolik jamiyatining boshqa institutlari vakillarini qayta tayyorlash va malakasini oshirish kurslarini tashkil etish; 10) kasaba uyushmalarini davlat roʻyxatidan oʻtkazishda ularning aʼzolari soniga qoʻyilgan talabni qayta koʻrib chiqish, kasaba uyushmalari tomonidan kasbiy manfaatlari bilan bogʻliq boʻlgan, ularning mehnatga oid, boshqa ijtimoiy-iqtisodiy huquq va manfaatlarini ifodalash hamda himoya qilish boʻyicha huquqlarini yanada kengaytirish; 11) Qoraqalpogʻiston Respublikasi Joʻqorgʻi Kengesi, xalq deputatlari viloyatlar va Toshkent shahar Kengashlari huzuridagi nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondlarini mahalliy budjetdan moliyalashtirishni huquqiy tartibga solish; 12) fuqarolik jamiyati institutlarining Axloq kodekslarini ishlab chiqish va tasdiqlash; 13) fuqarolik jamiyati institutlarining faoliyatini bevosita tartibga soluvchi hamda ularning huquqlari va qonuniy manfaatlariga daxl qiluvchi qonunosti hujjatlarini yuqori yuridik kuchga ega boʻlgan meʼyoriy-huquqiy hujjat shakliga oʻtkazish; 14) fuqarolik jamiyati institutlarini roʻyxatdan oʻtkazish va xorijiy manbalardan pul mablagʻlarini olish bilan bogʻliq munosabatlarni soddalashtirish, byurokratik toʻsiqlarni bekor qilish; 15) Huquq himoyachilari haqidagi deklaratsiya va boshqa xalqaro hujjatlarni tahlil qilish, umumlashtirish hamda ular asosida huquq himoyachilari faoliyatining huquqiy asoslarini takomillashtirish; 16) siyosiy partiyalarning rolini oshirish maqsadida xalq deputatlari viloyat, tuman va shahar Kengashlarining mahalliy hokimliklardan toʻlaqonli mustaqilligini taʼminlash. Bu borada quyidagi ishlar amalga oshirilishi lozim: 1) fuqarolik jamiyati institutlariga budjet mablagʻlarini aniq ijtimoiy maqsadlarni koʻzlagan holda ajratish mexanizmini hamda ulardan foydalanishning samaradorligini aniqlash boʻyicha indikatorlar ishlab chiqish; 2) ijtimoiy yoʻnaltirilgan loyihalarni fuqarolik jamiyati institutlariga davlat granti shaklidan aniq yoʻnaltirilgan ijtimoiy buyurtma berish orqali moliyalashtirish amaliyotini kengaytirish; 3) davlat boshqaruvi organlari tomonidan bajarilayotgan vazifa va funksiyalarni fuqarolik jamiyati institutlari orqali amalga oshirish miqdorini koʻpaytirish; 4) Oliy Majlis huzuridagi Nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondi tomonidan mablagʻlar ajratilishini tartibga soluvchi hujjatlarni normativ-huquqiy hujjat sifatida qabul qilish va takomillashtirish; 5) Oliy Majlis huzuridagi Nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondi hamda Qoraqalpogʻiston Respublikasi Joʻqorgʻi Kengesi, xalq deputatlari viloyatlar va Toshkent shahar Kengashlari huzuridagi nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondlarining tashkiliy tuzilmasini takomillashtirish, ular tomonidan fuqarolik jamiyati institutlariga mablagʻlar ajratish boʻyicha loyihalarni tanlash hamda ulardan foydalanishning samaradorligini monitoring qilishda jamoat fondining ijrochi rahbar organi masʼuliyatini oshirish; 6) “Fuqarolik jamiyati asoslari” fani boʻyicha oʻquv dasturlari va qoʻllanmalarini tayyorlash, uning asosida davlat organlari va fuqarolik jamiyati institutlari vakillari uchun doimiy ravishda maxsus oʻquv kurslarini tashkil etish; 7) Oliy Majlis huzuridagi Nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondi mablagʻlarini boshqarish boʻyicha Parlament komissiyasining rolini sohaviy va hududiy moliyalashtirishda kengaytirish; 8) fuqarolik jamiyati institutlari bilan hamkorlikda ularning huquqlari va qonuniy manfaatlari himoyasini taʼminlash bilan bogʻliq masalalar yuzasidan davlat organlari rahbarlarining jamoatchilik eshituvini Jamoatchilik palatasi va hududiy jamoatchilik palatalari tomonidan har yili tashkil etish amaliyotini joriy etish; 9) fuqarolik jamiyati institutlarini faoliyatining samaradorligi nuqtai nazaridan shartli guruhlarga ajratish mezonini ishlab chiqish va ularga toifasidan kelib chiqib imtiyozlar belgilash; 10) fuqarolik jamiyati institutlari taʼsis hujjatlarida koʻrsatilmagan har qanday tadbirkorlik faoliyati turi bilan shugʻullanishi mumkinligining huquqiy asosini mustahkamlash; 11) fuqarolik jamiyati institutlari faoliyatining samaradorligini oshirish, faoliyat qamrovini kengaytirish, shuningdek, ularning moliyaviy taʼminotini mustahkamlash; 12) fuqarolik jamiyati institutlarining ixtisoslashuvini qoʻllab-quvvatlash, sohaviy nodavlat notijorat tashkilotlarining uyushmalarini tashkil qilishni ragʻbatlantirish. Bu borada quyidagi ishlar amalga oshirilishi lozim: 1) qonun hujjatlari loyihalarini ishlab chiqishning barcha bosqichida, shu jumladan Vazirlar Mahkamasiga kiritish jarayonida nodavlat notijorat tashkilotlari ishtirokining huquqiy asoslarini takomillashtirish; 2) jamoatchilik nazoratini amalga oshiruvchi fuqarolik jamiyati institutlari, shu jumladan davlat organlari huzuridagi jamoatchilik kengashlari tomonidan monitoringni amalga oshirishning aniq mexanizmlarini joriy qilish hamda jamoatchilik nazorati toʻgʻrisidagi qonun hujjatlarini buzganlik uchun javobgarlikni belgilash bilan bogʻliq huquqiy boʻshliqlarni bartaraf etish; 3) fuqarolik jamiyati institutlarining muhim siyosiy, ijtimoiy va iqtisodiy dasturlar ishlab chiqilishida ishtirok etishi va ularning ijrosi ustidan monitoring olib borishning huquqiy mexanizmlarini yaratish; 4) yoshlar, bolalar, bandlik, xotin-qizlar, nuroniylar, atrof-muhit muammolari bilan shugʻullanuvchi nodavlat notijorat tashkilotlari tashkil etilishini qoʻllab-quvvatlash; 5) qonun hujjatlari va davlat dasturlarida belgilangan chora-tadbirlarning ijrosini barcha uchun ochiq boʻlgan onlayn kuzatib borish tizimini joriy qilish; 6) davlat organlarining faoliyati samaradorligini baholab borish, davlat dasturlari ijrosi hamda davlat organlari faoliyati yuzasidan hisobotlarni tayyorlashda nodavlat notijorat tashkilotlari, fuqarolik jamiyatining boshqa institutlarini keng jalb etish boʻyicha davlat dasturlarini ishlab chiqish; 7) davlat organlari huzuridagi jamoatchilik kengashlari tomonidan oʻz vazifalarini amalga oshirishning oʻzaro manfaatdor va amaliy mexanizmlarini yaratish; 8) jamoatchilik nazorati, davlat boshqaruvi va ijtimoiy loyihalarni amalga oshirishda fuqarolik jamiyati institutlari ishtiroki darajasini oshirish, shuningdek, davlat organlarining ochiqligi va oshkoraligini yanada kengroq taʼminlash. Bu borada quyidagi ishlar amalga oshirilishi lozim: 1) mahalliy budjetlar xarajatlarining yoʻnalishlarini belgilash va ularning ijrosini nazorat qilishda fuqarolik jamiyati institutlarining ishtirok etish mexanizmlarini joriy qilish; 2) tasarruf etilishi taqiqlangan holda ijtimoiy va homiylik maqsadlarida doimiy ravishda foydalanish (egalik qilish) uchun shu yoʻnalishlarda tashkil qilingan tashkilotlarga oʻtkazilishi nazarda tutilgan “ijtimoiy yoʻnaltirilgan mol-mulk instituti”ning huquqiy asoslarini joriy qilish; 3) davlat organlari tomonidan fuqarolik jamiyati institutlariga budjetdan tashqari mablagʻlari hisobidan bevosita davlat ijtimoiy buyurtmasini berish miqdori va hajmini oshirish; 4) “davlat + fuqarolik jamiyati institutlari + tadbirkorlik subyektlari” tamoyili asosida ijtimoiy loyihalarni amalga oshirish mexanizmini yanada takomillashtirish; 5) volontyorlik faoliyatini yoʻnaltirish, muvofiqlashtirish, qoʻllab-quvvatlash va ragʻbatlantirish, hisobga olish mexanizmlarini ishlab chiqish, davlat organlarining vazifa va funksiyalarini volontyorlik orqali nisbatan samarali va tejamkor shaklda bajarish amaliyotini joriy qilish; 6) yirik korxonalarning korporativ volontyorlik faoliyatini tashkil etishda uslubiy, axborot, maslahat va tashkiliy jihatdan koʻmaklashish hamda qoʻllab-quvvatlashning tashkiliy va huquqiy asoslarini mustahkamlash; 7) Birlashgan Millatlar Tashkilotining volontyorlik dasturida Oʻzbekiston fuqarolarining ishtirokini kengaytirish; 8) BMT Global kun tartibining Barqaror rivojlanish maqsadlarini izchil amalga oshirishda nodavlat notijorat tashkilotlarini keng jalb qilish. Bu borada quyidagi ishlar amalga oshirilishi lozim: 1) nodavlat notijorat tashkilotlariga ajratilgan subsidiyalar, grantlar va ijtimoiy buyurtmalar mablagʻlari ishlatilishi hamda ularning oʻz mol-mulki va pul mablagʻlaridan foydalanishi jarayonining oshkoraligini taʼminlash boʻyicha “Openness of non-governmental non-profit organizations” — “Ochiqlik standarti”ni joriy etish; 2) davlat organlari xodimlarining fuqarolik jamiyati institutlari vakillari bilan bevosita elektron aloqa vositalari orqali tezkorlik muloqotini yoʻlga qoʻyish; 3) fuqarolik jamiyati institutlari tomonidan ijtimoiy ahamiyatga molik loyihalarni amalga oshirish jarayonida “kraudfanding instituti” imkoniyatidan foydalanish mexanizmini yaratish; 4) volontyorlik faoliyati hisobini olib borish va yoʻnaltirish imkonini taʼminlovchi yagona interaktiv portal yaratish. Konsepsiyada belgilangan vazifalarni bajarish orqali fuqarolik jamiyatini rivojlantirishda quyidagi natijalarga erishish nazarda tutilmoqda: fuqarolik jamiyati institutlari bilan samarali hamkorlik yoʻlga qoʻyiladi; fuqarolik jamiyati institutlariga ajratilgan subsidiyalar, grantlar va ijtimoiy buyurtmalarni ishlatish samaradorligi, shuningdek, ularning oʻz mol-mulki va pul mablagʻlaridan foydalanishi jarayonining oshkoraligi taʼminlanadi; fuqarolik jamiyati ilmiy-nazariy jihatdan chuqur oʻrganilib, uning rivojlanishi doimiy tahlil qilib boriladi; fuqarolik jamiyati institutlari vakillarining axborot-maʼrifiy salohiyati va demokratik koʻnikmalari oshirib boriladi; qonun hujjatlari loyihalarini ishlab chiqishning barcha bosqichlarida nodavlat notijorat tashkilotlarining ishtiroki huquqiy jihatdan mustahkamlanadi; ommaviy axborot vositalari sohasidagi huquqiy baza takomillashtiriladi, shuningdek, xalq deputatlari mahalliy Kengashlarining roli oshiriladi; jamoatchilik nazoratini taʼsirchan amalga oshirish ishlari jadallashtiriladi; volontyorlik va homiylik faoliyati rivojlantiriladi. T/r Chora-tadbirlar nomi Amalga oshirish shakli Amalga oshirish muddatlari Masʼul ijrochilar I. Fuqarolik jamiyatini rivojlantirishning huquqiy asoslarini izchil takomillashtirish 1. “Fuqarolik jamiyati” va “fuqarolik jamiyati institutlari” tushunchalarining huquqiy asoslarini mustahkamlash hamda ularning tashkiliy-huquqiy shakllarini takomillashtirish. Normativ-huquqiy hujjat loyihasi Aprel Adliya vazirligi, Jamoatchilik palatasi, OʻzNNTMA, “Yuksalish” umummilliy harakati, “Taraqqiyot strategiyasi” markazi, manfaatdor vazirlik va idoralar 2. Fuqarolik jamiyati institutlarining ijtimoiy-iqtisodiy masalalarni hal qilish hamda jamiyat rivojlanishiga qoʻshgan hissasini inobatga olgan holda ularning faoliyatini baholash mezonlari va metodologiyasini ishlab chiqish. Normativ-huquqiy hujjat loyihasi Aprel Adliya vazirligi, Jamoatchilik palatasi, AOKA, OʻzNNTMA, manfaatdor vazirlik va idoralar 3. Ommaviy axborot vositalari, jurnalistlar va blogerlar faoliyatiga oid qonun hujjatlarini qayta koʻrib chiqish, ularni toʻgʻridan-toʻgʻri amal qiladigan qonun hujjatiga unifikatsiya qilish. Qonun loyihasi Dekabr AOKA, OʻzA, MTRK, Adliya vazirligi, manfaatdor vazirlik va idoralar 4. “Axborot olish kafolatlari va erkinligi toʻgʻrisida”gi, “Axborot erkinligi prinsiplari va kafolatlari toʻgʻrisida”gi, “Axborotlashtirish toʻgʻrisida”gi hamda “Davlat hokimiyati va boshqaruvi organlari faoliyatining ochiqligi toʻgʻrisida”gi qonunlar normalarini oʻzaro birlashtirgan holda sohadagi boʻshliqlarni bartaraf qilish va toʻgʻridan-toʻgʻri amal qiladigan qonun hujjatiga unifikatsiya qilish. Qonu� loyihasi Dekabr AOKA, OʻzA, Axborot texnologiyalari va kommunikatsiyalarini rivojlantirish vazirligi, manfaatdor tashkilotlar va idoralar 5. Ommaviy axborot vositalarining faoliyati yoʻnalishlari bilan bogʻliq barcha davlat xizmatlarini elektron shaklga oʻtkazish. Tashkiliy-texnik chora-tadbirlar Dekabr AOKA, Axborot texnologiyalari va kommunikatsiyalarini rivojlantirish vazirligi, manfaatdor vazirlik va idoralar 6. Nodavlat notijorat tashkilotlarining roʻyxatga oluvchi organ bilan bogʻliq barcha davlat xizmatlarini elektron shaklga oʻtkazish. Tashkiliy-texnik chora-tadbirlar Dekabr Adliya vazirligi, Axborot texnologiyalari va kommunikatsiyalarini rivojlantirish vazirligi, manfaatdor vazirlik va idoralar 7. Fuqarolik jamiyatini ilmiy-nazariy oʻrganuvchi, uning rivojlanishini doimiy tahlil qilib boruvchi tahliliy, ilmiy-oʻquv laboratoriyalarni (aql markazlarini) tashkil etish. Amaliy chora-tadbirlar Iyun Jamoatchilik palatasi, “Taraqqiyot strategiyasi” markazi, “Yuksalish” umummilliy harakati, Davlat boshqaruvi akademiyasi, Innovatsion rivojlanish vazirligi, manfaatdor vazirlik va idoralar 8. Fuqarolik jamiyati rivojlanishi masalalari boʻyicha amaliy va fundamental tadqiqotlar oʻtkazish. Amaliy chora-tadbirlar Yil davomida Innovatsion rivojlanish vazirligi, Fanlar akademiyasi, Jamoatchilik palatasi, Davlat boshqaruvi akademiyasi, Oliy va oʻrta maxsus taʼlim vazirligi 9. Nodavlat notijorat tashkilotlari va fuqarolik jamiyatining boshqa institutlari vakillarini qayta tayyorlash va malakasini oshirish kurslarini tashkil etish. Rejaga asosan Yil davomida Davlat boshqaruvi akademiyasi, Jamoatchilik palatasi, Inson huquqlari boʻyicha Milliy markaz, OʻzNNTMA, manfaatdor vazirlik va idoralar 10. Kasaba uyushmalarini davlat roʻyxatidan oʻtkazishda ularning aʼzolari soniga qoʻyilgan talabni qayta koʻrib chiqish, kasaba uyushmalari tomonidan kasbiy manfaatlari bilan bogʻliq boʻlgan, ularning mehnatga oid, boshqa ijtimoiy-iqtisodiy huquq va manfaatlarini ifodalash hamda himoya qilish boʻyicha huquqlarini yanada kengaytirish. Qonun loyihasi Dekabr Kasaba uyushmalari federatsiyasi, Adliya vazirligi, Bandlik va mehnat munosabatlari vazirligi, manfaatdor vazirlik va idoralar II. Fuqarolik jamiyati institutlariga koʻmak koʻrsatish hamda ularni davlat tomonidan qoʻllab-quvvatlash mexanizmini yanada takomillashtirish 11. Fuqarolik jamiyati institutlariga budjet mablagʻlarini aniq ijtimoiy maqsadlarni koʻzlagan holda ajratish mexanizmini hamda ulardan foydalanishning samaradorligini aniqlash boʻyicha indikatorlar ishlab chiqish. Vazirlar Mahkamasi qarori loyihasi Sentyabr Adliya vazirligi, Nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondi, Moliya vazirligi, Iqtisodiy taraqqiyot va kambagʻallikni qisqartirish vazirligi, OʻzNNTMA, manfaatdor vazirlik va idoralar 12. Ijtimoiy yoʻnaltirilgan loyihalarni fuqarolik jamiyati institutlariga davlat granti shaklidan aniq yoʻnaltirilgan ijtimoiy buyurtma berish orqali moliyalashtirish amaliyotini kengaytirish. Kompleks chora-tadbirlar 1-sentabrdan boshlab Nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondi mablagʻlarini boshqarish boʻyicha Parlament komissiyasi,Adliya vazirligi, Moliya vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 13. Davlat boshqaruvi organlari tomonidan bajarilayotgan vazifa va funksiyalarni fuqarolik jamiyati institutlari orqali amalga oshirish miqdorini koʻpaytirish. Kompleks chora-tadbirlar Yil davomida Adliya vazirligi, Moliya vazirligi, Iqtisodiy taraqqiyot va kambagʻallikni qisqartirish vazirligi, vazirlik va idoralar 14. Oliy Majlis huzuridagi Nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondi tomonidan mablagʻlar ajratilishini tartibga soluvchi hujja�larni normativ-huquqiy hujjat sifatida qabul qilish va takomillashtirish. Qonun hujjatlari Avgust Oliy Majlis palatalari (kelishuv asosida), Moliya vazirligi, Iqtisodiy taraqqiyot va kambagʻallikni qisqartirish vazirligi, Adliya vazirligi, manfaatdor vazirlik va idoralar 15. Oliy Majlis huzuridagi Nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondi hamda Qoraqalpogʻiston Respublikasi Joʻqorgʻi Kengesi, xalq deputatlari viloyatlar va Toshkent shahar Kengashlari huzuridagi nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondlarining tashkiliy tuzilmasini takomillashtirish, ular tomonidan fuqarolik jamiyati institutlariga mablagʻlar ajratish boʻyicha loyihalarni tanlash hamda ulardan foydalanishning samaradorligini monitoring qilishda jamoat fondining ijrochi rahbar organi masʼuliyatini oshirish. Oliy Majlis palatalarining qoʻshma qarorlari loyihalari Aprel Oliy Majlis palatalari (kelishuv asosida), Adliya vazirligi, Moliya vazirligi, Iqtisodiy taraqqiyot va kambagʻallikni qisqartirish vazirligi, manfaatdor vazirlik va idoralar 16. Oliy Majlis huzuridagi Nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondi mablagʻlarini boshqarish boʻyicha Parlament komissiyasining rolini sohaviy va hududiy moliyalashtirishda kengaytirish. Kompleks chora-tadbirlar 1-sentabrdan boshlab Nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondi mablagʻlarini boshqarish boʻyicha Parlament komissiyasi, Adliya vazirligi, Moliya vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, manfaatdor vazirlik va idoralar 17. “Fuqarolik jamiyati asoslari” fani boʻyicha oʻquv dasturlari va qoʻllanmalarini tayyorlash, uning asosida davlat organlari va fuqarolik jamiyati institutlari vakillari uchun doimiy ravishda maxsus oʻquv kurslarini tashkil etish. Kompleks chora-tadbirlar 2021/2022 oʻquv yilidan boshlab Davlat boshqaruvi akademiyasi, Jamoatchilik palatasi, manfaatdor vazirlik va idoralar 18. Fuqarolik jamiyati institutlari bilan hamkorlikda ularning huquqlari va qonuniy manfaatlari himoyasini taʼminlash bilan bogʻliq masalalar yuzasidan davlat organlari rahbarlarining jamoatchilik eshituvini Jamoatchilik palatasi va hududiy jamoatchilik palatalari tomonidan har yili tashkil etish amaliyotini joriy etish. Amaliy chora-tadbirlar 1-avgustdan boshlab Jamoatchilik palatasi, manfaatdor vazirlik va idoralar III. Davlat va jamiyat boshqaruvida fuqarolik jamiyati institutlarining faol ishtirok etishi uchun zarur shart-sharoitlar yaratish 19. Qonun hujjatlari loyihalarini ishlab chiqishning barcha bosqichlarida, shu jumladan Vazirlar Mahkamasiga kiritish jarayonida nodavlat notijorat tashkilotlari ishtirokining huquqiy asoslarini takomillashtirish. Normativ-huquqiy hujjat loyihasi Dekabr Adliya vazirligi, Jamoatchilik palatasi, manfaatdor vazirlik va idoralar 20. Jamoatchilik nazoratini amalga oshiruvchi fuqarolik jamiyati institutlari, shu jumladan davlat organlari huzuridagi jamoatchilik kengashlari tomonidan monitoringni amalga oshirishning aniq mexanizmlarini joriy qilish hamda jamoatchilik nazorati toʻgʻrisidagi qonun hujjatlarini buzganlik uchun javobgarlikni belgilash bilan bogʻliq huquqiy boʻshliqlarni bartaraf etish. Qonun loyihasi May Jamoatchilik palatasi, Adliya vazirligi, AOKA, OʻzNNTMA, manfaatdor vazirlik va idoralar 21. Fuqarolik jamiyati institutlarining muhim siyosiy, ijtimoiy va iqtisodiy dasturlar ishlab chiqilishida ishtirok etishi va ularning ijrosi ustidan monitoring olib borishning huquqiy mexanizmlarini yaratish. Normativ-huquqiy hujjat loyihasi Dekabr Jamoatchilik palatasi, Adliya vazirligi, AOKA, OʻzNNTMA, Oʻzbekiston jurnalistlari ijodiy uyushmasi, vazirlik va idoralar 22. Yoshlar, bolalar, bandlik, xotin-qizlar, nuroniylar, atrof-muhit muammolari bilan shugʻullanuvchi nodavlat notijorat tashkilotlari tashkil etilishini qoʻllab-quvvatlash. Amaliy chora-tadbirlar Yil davomida Yoshlar ishlari agentligi, Adliya vazirligi, Ekologiya va atrof-muhitni muhofaza qilish davlat qoʻmitasi, Mahalla va oilani qoʻllab-quvvatlash vazirligi, Bandlik va mehnat munosabatlari vazirligi, manfaatdor vazirlik va idoralar IV. Davlat ijtimoiy loyihalarini amalga oshirishda fuqarolik jamiyati institutlarining ishtirokini yanada kengaytirish 23. Mahalliy budjetlar xarajatlarining yoʻnalishlarini belgilash va ularning ijrosini nazorat qilishda fuqarolik jamiyati institutlarining ishtirok etish mexanizmlarini joriy qilish. Tashkiliy chora-tadbirlar 1-apreldan boshlab Moliya vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, OʻzNNTMA, manfaatdor vazirlik va idoralar 25. Davlat organlari tomonidan fuqarolik jamiyati institutlariga budjetdan tashqari mablagʻlar hisobidan bevosita davlat ijtimoiy buyurtmasini berish miqdori va hajmini oshirish. Amaliy chora-tadbirlar 1-apreldan boshlab Adliya vazirligi, Moliya vazirligi, manfaatdor vazirlik va idoralar 26. Volontyorlik faoliyatini yoʻnaltirish, muvofiqlashtirish, qoʻllab-quvvatlash va ragʻbatlantirish, hisobga olish mexanizmlarini ishlab chiqish, davlat organlarining vazifa va funksiyalarini volontyorlik orqali nisbatan samarali va tejamkor shaklda bajarish amaliyotini joriy qilish. Normativ-huquqiy hujjat loyihasi Oktyabr Yoshlar ishlari agentligi, Mahalla va oilani qoʻllab-quvvatlash vazirligi, Adliya vazirligi, Jamoatchilik palatasi, OʻzNNTMA, Oʻzbekiston volontyorlari assotsiatsiyasi, manfaatdor vazirlik va idoralar 27. Yirik korxonalarning korporativ volontyorlik faoliyatini tashkil etishda uslubiy, axborot, maslahat va tashkiliy jihatdan koʻmaklashish hamda qoʻllab-quvvatlashning tashkiliy va huquqiy asoslarini mustahkamlash. Qonun loyihasi Oktyabr Yoshlar ishlari agentligi, Jamoatchilik palatasi, Iqtisodiy taraqqiyot va kambagʻallikni qisqartirish vazirligi, Adliya vazirligi, Davlat aktivlarini boshqarish agentligi, manfaatdor vazirlik va idoralar 28. Birlashgan Millatlar Tashkilotining volontyorlik dasturida Oʻzbekiston fuqarolarining ishtirokini kengaytirish. Tashkiliy chora-tadbirlar 1-apreldan boshlab Oʻzbekiston volontyorlari assotsiatsiyasi, Tashqi ishlar vazirligi, Yoshlar ishlari agentligi, OʻzNNTMA 29. BMT Global kun tartibining Barqaror rivojlanish maqsadlarini izchil amalga oshirishda nodavlat notijorat tashkilotlarini keng jalb qilish. Tashkiliy chora-tadbirlar 1-apreldan boshlab Iqtisodiy taraqqiyot va kambagʻallikni qisqartirish vazirligi, Adliya vazirligi, Jamoatchilik palatasi, OʻzNNTMA V. Fuqarolik jamiyati institutlari faoliyatining ochiqligini taʼminlash 30. Nodavlat notijorat tashkilotlariga ajratilgan subsidiyalar, grantlar va ijtimoiy buyurtmalar mablagʻlari ishlatilishi hamda oʻz ularning mol-mulki va pul mablagʻlaridan foydalanishi jarayonining oshkoraligini taʼminlash boʻyicha “Openness of non-governmental non-profit organizations” — “Ochiqlik standarti”ni joriy etish. “Ochiqlik standarti”ni hamda ushbu tashkilotlarda ochiqlik boʻyicha monitoring oʻtkazish va ochiqlik indeksini hisoblashga qaratilgan tartibni ishlab chiqish va tasdiqlash. Amaliy chora-tadbirlar Dekabr Adliya vazirligi, Jamoatchilik palatasi, “Yuksalish” umummilliy harakati, Axborot texnologiyalari va kommunikatsiyalarini rivojlantirish vazirligi, OʻzNNTMA, manfaatdor vazirlik va idoralar 31. Fuqarolik jamiyati institutlari tomonidan ijtimoiy ahamiyatga molik loyihalarni amalga oshirish jarayonida “kraudfanding instituti” imkoniyatidan foydalanish mexanizmini yaratish. Amaliy chora-tadbirlar Iyul Adliya vazirligi, Jamoatchilik palatasi, manfaatdor vazirlik va idoralar 32. Volontyorlik faoliyati hisobini olib borish va yoʻnaltirish imkonini taʼminlo�chi yagona interaktiv portal yaratish. Tashkiliy-texnik tadbirlar May Yoshlar ishlari agentligi, Bandlik va mehnat munosabatlari vazirligi, Axborot texnologiyalari va kommunikatsiyalarini rivojlantirish vazirligi, manfaatdor vazirlik va idoralar T/r Koʻrsatkich Oʻlchov birligi 2021 2022 2023 2024 2025 Ijro uchun masʼullar 1. Nodavlat notijorat tashkilotlari va fuqarolik jamiyatining boshqa institutlarini davlat tomonidan qoʻllab-quvvatlash hajmi. Shundan: mlrd soʻm/ta 45,8/310 50/364 56/428 63/462 68/498 Nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondi, Moliya vazirligi davlat subsidiyalari mlrd soʻm/ta 25/11 27/11 30/12 32/12 33/13 davlat grantlari 13/281 15/330 17/390 20/420 22/450 davlat ijtimoiy buyurtmalari 7,8/21 8/23 9/26 11/30 13/35 2. Qoraqalpogʻiston Respublikasi Joʻqorgʻi Kengesi, xalq deputatlari viloyatlar va Toshkent shahar Kengashlari huzuridagi nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondlariga ajratilgan mablagʻlar hajmi mlrd soʻm 16 28 42 56 70 Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 3. Erkin fuqarolik jamiyatini rivojlantirish, inson huquqlarini himoya qilish, aholining siyosiy va huquqiy madaniyatini oshirish, davlat organlari va nodavlat notijorat tashkilotlari oʻrtasida ijtimoiy sheriklik munosabatlarini mustahkamlash ishlariga munosib hissa qoʻshgan hamda jamiyatimizda barcha sohalarda amalga oshirilayotgan keng koʻlamli islohotlarda faol ishtirok etib kelayotgan nodavlat notijorat tashkilotlari vakillarini taqdirlash, shu jumladan: “Fuqarolik jamiyatini rivojlantirishga qoʻshgan hissasi uchun” koʻkrak nishoni bilan ta 60 75 90 105 120 Jamoatchilik palatasi boshqa davlat mukofotlari bilan ta 55 60 65 70 75 Davlat mukofotlari va geraldika boʻyicha Komissiya, Jamoatchilik palatasi, Adliya vazirligi, OʻzNNTMA 4. Oʻzbekiston nodavlat notijorat tashkilotlar milliy assotsiatsiyasi aʼzolari soni (jami faoliyat koʻrsatayotgan nodavlat notijorat tashkilotlar soniga nisbatan) foiz 10 15 20 25 30 OʻzNNTMA 5. Nodavlat notijorat tashkilotlariga aʼzo boʻlgan fuqarolar soni mln nafar 20,8 20,85 20,9 20,95 21 OʻzNNTMA, siyosiy partiyalar, Yoshlar ittifoqi, manfaatdor vazirlik, idora va tashkilotlar 6. Nodavlat notijorat tashkilotlar sektorida ishlaydigan fuqarolar soni ming nafar 40 40,5 41 41,5 42 Bandlik va mehnat munosabatlari vazirligi, Oliy va oʻrta maxsus taʼlim vazirligi, OʻzNNTMA 7. Faol va moliyaviy barqaror nodavlat notijorat tashkilotlari soni ta 2 800 2 900 3 000 3 100 3 200 OʻzNNTMA, Nodavlat notijorat tashkilotlarini va fuqarolik jamiyatining boshqa institutlarini qoʻllab-quvvatlash jamoat fondi 8. Davlat organlari huzuridagi jamoatchilik kengashlari faoliyatida fuqarolar tashabbusi bilan tashkil etilgan nodavlat notijorat tashkilotlari vakillarining ishtirokini kengaytirish (jami jamoatchilik kengashlari tarkiblariga kiritilgan nodavlat notijorat tashkilotlari vakillarining soniga nisbatan) foiz 5 10 15 20 25 Jamoatchilik palatasi, Adliya vazirligi, OʻzNNTMA, vazirlik va idoralar 9. Nodavlat notijorat tashkilotlari tomonidan yuqori turuvchi tashkilotlarga qonunchilikni takomillashtirish yuzasidan kiritilgan takliflar soni ta 1 000 2 000 3 000 4 000 5 000 Adliya vazirligi, OʻzNNTMA 10. Mamlakatimizda eʼlon qilinadigan yilga oid davlat dasturida ishtirok etayotgan nodavlat notijorat tashkilotlar soni ta 30 35 40 45 50 Jamoatchilik palatasi, “Yuksalish” umummilliy harakati, “Taraqqiyot strategiyasi” markazi, OʻzNNTMA, Adliya vazirligi 11. Amaldagi jarayonlarni soddalashtirish va profilaktik chora-tadbirlarni kuchaytirish orqali nodavlat notijorat tashkilotlari tomonidan sodir qilinayotgan huquqbuzarliklarni kamaytirish (jami 2020-yilda sodir qilingan huquqbuzarliklar soniga nisbatan) foiz 3,8 7,7 11,5 15,3 19,2 Adliya vazirligi, Bosh prokuratura, Oliy sud, Ichki ishlar vazirligi, manfaatdor vazirlik va idoralar 12. Davlat xaridlari, soliq, bandlik, sogʻliqni saqlash, taʼlim, sport yoʻnalishlarida faoliyat koʻrsatayotgan kengashlar, komissiyalar va boshqa idoralararo tuzilmalarda nodavlat notijorat tashkilotlar vakillari soni (kengashlar, komissiyalar va boshqa idoralararo tuzilmalar tarkibga nisbatan) foiz 10 15 20 25 30 Vazirlar Mahkamasi, Jamoatchilik palatasi, OʻzNNTMA 13. Nodavlat notijorat tashkilotlari tomonidan davlat organlari bilan hamkorlikda oʻtkazilayotgan ijtimoiy foydali tadbirlar soni son 200 250 300 350 400 Vazirlik va idoralar, OʻzNNTMA 14. Mamlakatning ijtimoiy-iqtisodiy va siyosiy-huquqiy hayotiga oid eng muhim masalalarni muhokama qilish maqsadida doimiy asosida efirga uzatilayotgan maxsus telekoʻrsatuvlar (jamoatchilik munozaralari) soni son 400 450 500 550 600 MTRK, OʻzNNTMA 15. Nodavlat notijorat tashkilotlari rahbarlarini qayta tayyorlash va ularning malakasini oshirish kurslari son 50 100 150 200 250 Davlat boshqaruvi akademiyasi, OʻzNNTMA 16. BMT volontyorlik dasturida Oʻzbekiston fuqarolarining ishtiroki foiz 0,1 0,2 0,3 0,4 0,5 Oʻzbekiston volontyorlari assotsiatsiyasi, Tashqi ishlar vazirligi, Yoshlar ishlari agentligi, OʻzNNTMA 17. Tijorat tashkilotlari tomonidan “ijtimoiy shartnoma” asosida moliyalashtiriladigan (grant ajratiladigan) nodavlat notijorat tashkilotlari soni (jami faoliyat koʻrsatayotgan nodavlat notijorat tashkilotlari soniga nisbatan) foiz 2 5 10 15 20 Jamoatchilik palatasi, Adliya vazirligi, OʻzNNTMA, manfaatdor vazirlik va idoralar 18. Davlat organlarining ayrim vazifa va funksiyalarini nodavlat notijorat tashkilotlariga oʻtkazish (jami davlat organlarining vazifalari va funksiyalari soniga nisbatan) foiz 0,1 0,3 0,5 1 1,2 Adliya vazirligi, Jamoatchilik palatasi, OʻzNNTMA, vazirlik va idoralar